Grey Gardens (2009)

Gray Gardens er en amerikansk TV-film fra 2009 som delvis bygger på dokumentarfilmen Gray Gardens fra 1975.  

Dramafilmen ble produsert av den amerikanske TV-kanalen HBO og regissert av Michael Sucsy. Jessica Lange og Drew Barrymore spiller rollene som Big og Little Edie, mens Jeanne Tripplehorn spiller førstedamen Jacqueline Kennedy.

TV-filmen vant en Golden Globe for beste miniserie eller TV-film under den 67. Golden Globe-utdelingen. Barrymore vant en Golden Globe for rolleskildringen sin, mens Lange ble også nominert. Grey Gardens vant også seks Primetime Emmy Awards, blant annet beste TV-film, beste kvinnelige hovedrolle i en miniserie eller TV-film (Lange) og beste mannlige birolle i en miniserie eller TV-film (Ken Howard). Den ble også nominert til elleve andre Emmy-priser.

Handling 
«Big Edie» Beale (Lange) og datteren «Little Edie» (Barrymore) var i slekt med Jacqueline Bouvier Kennedy Onassis (Tripplehorn), og befant seg dermed aldri langt unna rampelyset det medførte. Mor og datter hadde tilsynelatende alt, men livet deres forvandlet seg til et drama som utspilte seg nesten i total isolasjon. Little Eddie drømmer om å bli en skuespiller, men bestemmer seg for å bo med moren og forsørge henne. Deler av filmen tar for seg innspillingen av dokumentarfilmen Gray Gardens fra 1975. Filmen slutter med at Little Edie synger «Tea for Two» og anerkjenner at moren hadde gitt henne et «uvurderlig liv».

Medvirkende 
 Drew Barrymore som «Little» Edith Bouvier Beale
 Jessica Lange som «Big» Edith Bouvier Beale
 Jeanne Tripplehorn som Jacqueline Kennedy Onassis
 Ken Howard som Phelan Beale
 Kenneth Welsh som Max Gordon
 Arye Gross som Albert Maysles
 Justin Louis som David Maysles
 Daniel Baldwin som Julius Krug
 Malcolm Gets som George «Gould» Strong
 Louis Grise som unge Buddy
 Joshua Peace som voksne Buddy
 Neil Babcock som unge Phelan Jr.
 Ben Carlson som voksne Phelan Jr.
 Olivia Waldriff som unge Jackie
 Neil Girvan som Concierge

Referanser

Eksterne lenker 
 

TV-filmer fra USA
TV-filmer fra 2000-årene
Dramafilmer fra USA
Engelskspråklige filmer
TV-produksjoner på HBO